arnastofnun/IGC-2024 huggingface dataset:
S-63/2013

Mál þetta, sem dómtekið var 13. maí sl., var höfðað af lögreglustjóranum á Akureyri með ákæru, útgefinni 18. apríl 2013, á hendur X;

,,fyrir skjalafals, með því að hafa 26. ágúst 2008, falsað nafn móður sinnar A, og ömmu sinnar B, sem sjálfskuldaábyrgðaraðilar, undir skuldabréf að fjárhæð kr. 800.000-, dagsett sama dag og niðurstöðu greiðslumats, og notað skjöl þessi í viðskiptum við Landsbanka Íslands, útibúið á Akureyri.

Brot ákærða telst varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar sem lög leyfa.

Ákærði hefur fyrir dómi hefur viðurkennt sakargiftir skýlaust, líkt og þeim er lýst í ákæru.

Með játningu ákærða, sem ekki er ástæða til að efa að sé sannleikanum samkvæm, og að virtum rannsóknargögnum lögreglu, er að áliti dómsins nægjanlega sannað að ákærði hafi gerst sekur um þá háttsemi sem í ákæru er lýst. Háttsemi ákærða er rétt heimfærð til laga, sbr. 155. gr. almennra hegningarlaga nr. 19, 1940.

Mál þetta var rekið á grundvelli 1. mgr. 164. gr. laga nr. 88/2008 um meðferð sakamála.

Sakarferill ákærða hefur ekki áhrif á refsingu hans í þessu máli. Við ákvörðun refsingar ber að virða ákærða það til refsiþyngingar að um viðskiptabréf var að ræða, sbr. 2. ml. 1. mgr. 155. gr. hegningarlaga nr. 19, 1940. Fyrir dómi lýsti ákærði yfir iðrun og vísaði jafnframt til þess að aðstæður hans væru breyttar, hann væri m.a. í fullri vinnu í dag. Að þessu gættu og þar sem nokkuð er liðið frá broti ákærða þykir refsing hans hæfilega ákvæðin 60 daga fangelsi. Fært þykir að fresta fullnustu refsingarinnar og skal hún falla niður að tveimur árum liðnum frá uppkvaðningu dóms þessa að telja, haldi ákærði almennt skilorð 3. mgr. 57. gr. laga nr. 19, 1940, sbr. 4. gr. laga nr. 22, 1955.

Engan sakarkostnað leiddi af rannsókn og rekstri málsins.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð

Ákærði, X, sæti 60 daga fangelsi. Framkvæmd refsingar er frestað og fellur hún niður að liðnum tveimur árum liðnum haldi hann almennt skilorð 3. mgr. 57. gr. laga nr. 19, 1940, sbr. 4. gr. laga nr. 22, 1955.
S-1005/2012

Mál þetta, sem dómtekið var 4. janúar 2013, er höfðað með ákæru útgefinni af ríkissaksóknara 11. desember 2012 á hendur X, kt. […], […], fyrir brot gegn valdstjórninni, með því að hafa aðfaranótt sunnudagsins 13. maí 2012 í lögreglubifreið á bifreiðastæði við skemmtistaðinn Center, Hafnargötu, Reykjanesbæ, ráðist með ofbeldi á lögreglumanninn K-kk-þf I-kk-þf m-kk-þf, sem var þar við skyldustörf, og slegið hann með krepptum hnefa í andlitið, með þeim afleiðingum að K-kk-nf I-kk-nf hlaut roða, bólgu og þreyfieymsli yfir vinstra kinnbeini.

Þetta er talið varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur […] 1993. Samkvæmt sakavottorði ákærða hefur hann ekki áður gerst sekur um refsiverða háttsemi. Það er virt ákærða til refsilækkunar að hann hefur skýlaust játað brot sitt, hann er ungur að árum og hann kveðst iðrast árásarinnar. Til refsiþyngingar horfir að ákærði réðst á lögreglumann við skyldustörf og hlaut hann áverka. Með vísan til alls framangreinds þykir refsing ákærða hæfilega ákveðin fangelsi í tvo mánuði, sem verður bundin skilorði, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, X, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-1008/2012

Mál þetta, sem þingfest var 16. janúar sl. og dómtekið sama dag, er höfðað með ákæru lögreglustjórans á Suðurnesjum, dagsettri 17. desember 2012, á hendur B-kk-þgf M-kk-þgf G-kk-þgf, kt. 000000-0000, Ásabraut 14, 240 Grindavík,

„fyrir hótanir, með því að hafa sunnudaginn 20. júní 2010, haft í hótunum við G-kk-þf B-kk-þf B-kk-þf, kt. 000000-0000, sem voru til þess fallnar að vekja hjá honum ótta um heilbrigði sitt og velferð, með því að hringja í G-kk-þf B-kk-þf og segja honum að mæta í sjoppuna Skeifuna, Grindavík, þar sem að ákærði sagðist ætla að lemja hann. Ákærði sagði einnig, í sama símtali, að ef G-kk-nf B-kk-nf myndi ekki mæta í sjoppuna þá myndi hann fara heim til G-kk-ef B-kk-ef og berja hann þar. Síðar sama dag, í símtali, hótaði ákærði föður G-kk-ef B-kk-ef, B-kk-þgf P-kk-þgf, kt. 000000-0000, því að þetta mál yrði ekkert lögreglumál heldur yrðu hnefarnir látnir tala. Voru þessi orð ákærða til þess fallin að vekja ótta hjá B-kk-þgf um heilbrigði sitt og velferð.

Telst háttsemi þessi varða við 233. gr. almennra hegningarlaga nr. 19/1940, sbr. 125. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði kom fyrir dóminn við þingfestingu málsins og játaði þá sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Kvað ákærði umrætt atvik hafa átt sér stað í kjölfar þess að G-kk-nf B-kk-nf réðist á yngri bróður ákærða og veitti honum áverka sem hann hefur verið dæmdur fyrir í máli nr. S-286/2011 en í því máli var G-kk-nf B-kk-nf sakfelldur fyrir sérstaklega hættulega líkamsárás þann 20. júní 2011, sama dag og ákærði hafði í hótunum við G-kk-þf B-kk-þf. Er játning ákærða í samræmi við önnur gögn málsins og verður hann því sakfelldur fyrir brot sitt. Háttsemin er í ákæru réttilega færð til refsiákvæðis. Brot það sem ákærði hefur verið sakfelldur fyrir nú var kært til lögreglu 22. júní 2010 en ákæra var ekki gefin út fyrr en tveimur og hálfu ári síðar eða 17. desember 2012. Engin skýring hefur verið gefin á þessum drætti.

Við ákvörðun refsingar verður að líta til þess að sama dag og ákærði hafði í hótunum við brotaþola, hafði brotaþoli ráðist að yngri bróður ákærða og veitt honum áverka með sérstaklega hættulegri aðferð, að ákærði játaði brot sitt greiðlega fyrir lögreglu og fyrir dóminum og langur tími leið frá því að brotið var kært til lögreglu fram að ákæru án viðhlítandi skýringar. Samkvæmt sakavottorði ákærða var hann sakfelldur í mars árið 2008 fyrir brot gegn 217. gr. almennra hegningarlaga og honum gert að greiða 60.000 krónur í sekt til ríkissjóðs.

Með hliðsjón af ofangreindu verður ákærða ekki gerð sérstök refsing í máli þessu.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, B-kk-þgf M-kk-þgf G-kk-þgf, er ekki gerð sérstök refsing í máli þessu.

Á-kvk-nf G-kvk-nf.
S-1020/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2012 á hendur Þ-kk-þgf S-kk-þgf G-kk-þgf, kennitala […], óstaðsettum í hús, „fyrir þjófnað, með því að hafa, þriðjudaginn 14. febrúar 2012, farið inn í bifreiðina ZN-629 sem stóð ólæst á athafnasvæði ÞG-Verktaka að Strandvegi í Garðabæ, og stolið þaðan verkfærum að verðmæti kr. 100.000, vinnufatnaði að verðmæti kr. 40.000, lyklakerfi að verðmæti kr. 200.000, útvarpstæki af gerðinni Alpine, bensínkorti og seðlaveski með smámynt í.“

Þetta telst varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing og boðaði ekki forföll en í fyrirkalli, sem var gefið út 2. janúar 2013 og birt 22. janúar 2013, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot hans rétt heimfært til refsiákvæða í ákærunni.

Ákærði er fæddur […] 1983. Samkvæmt sakavottorði hans hlaut hann ákærufrestun 18. mars 2005, skilorðsbundið í tvö ár, fyrir þjófnað. Með viðurlagaákvörðun 7. október 2005 var ákærða gert að greiða 31.000 króna sekt fyrir fíkniefnalagabrot. Þá var ákærða með viðurlagaákvörðun 23. janúar 2006 gert að geriða 30.000 króna sekt fyrir eignaspjöll. Loks var ákærða með dómi 27. ágúst 2012 gert að sæta fangelsi í þrjá mánuði, skilorðsbundið í tvö ár, fyrir umferðarlagabrot, þjófnað, nytjastuld og skjalabrot. Brot það sem ákærði er nú sakfelldur fyrir var framið fyrir dóminn og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Það er mat dómara að brot það sem ákærði er nú sakfelldur fyrir hefði ekki haft áhrif á ákvörðun refsingar í framangreindum dómi. Ákærða er því ekki gerð sérstök refsing í máli þessu.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, Þ-kk-þgf S-kk-þgf G-kk-þgf, er ekki gerð sérstök refsing í máli þessu.

S-kvk-nf B-kvk-nf
S-1021/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2012 á hendur R-x-x J-x-x S-x-x, kt. […], […], fyrir fjársvik, með því að hafa, laugardaginn 16. júní 2012, í alls 6 skipti, svikið út vörur og þjónustu hjá eftirgreindum fyrirtækjum í Hafnarfirði og Kópavogi, samtals að verðmæti 26.862 kr., með því að framvísa þar í blekkingarskyni og án heimildar greiðslukorti A, kt. […], sem ákærði hafði komist yfir, og látið þannig skuldfæra andvirði varanna og þjónustunnar á debetreikning eiganda, eins og hér greinir:

Þetta er talið varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1985. Í sakavottorði ákærða kemur fram að hann gekkst undir lögreglustjórasátt 27. ágúst 2012, 20.000 króna sekt, fyrir þjófnað. Brot sem ákærði er nú sakfelldur fyrir voru framin fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Að þessu virtu og með hliðsjón af játningu ákærða þykir refsing hans hæfilega ákveðin fangelsi í einn mánuð, sem verður bundin skilorði, eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, R-x-x J-x-x S-x-x, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-13/2013

Mál þetta, sem þingfest var 23. janúar sl. og dómtekið sama dag, var höfðað með ákæru lögreglustjórans á höfuðborgarsvæðinu, dagsettri 8. janúar 2013, á hendur H-kk-þgf E-kk-þgf, kt. 000000-0000, Prestbakka 9, Reykjavík,

fyrir eftirtalin fjársvik framin á árinu 2012:

1. Miðvikudaginn 29. ágúst, blekkt starfsfólk veitingastaðarins Kaffi París við Austurstræti 12 í Reykjavík, er ákærði pantaði og neytti þar veitinga að andvirði kr. 15. 280,- án þess að geta greitt fyrir.

2. Að kvöldi sunnudagsins 28. október, blekkt starfsfólk veitingastaðarins Pizza Hut í Smáralind í Kópavogi, er ákærði pantaði og neytti þar veitinga að andvirði kr. 5.830,- án þess að geta greitt fyrir.

3. Að kvöldi sunnudagsins 18. nóvember, blekkt starfsfólk veitingastaðarins TGI Fridays í Smáralind í Kópavogi, er ákærði pantaði og neytti þar veitinga að andvirði kr. 5.040,- án þess að geta greitt fyrir.

Teljast brot þessi varða við 248. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóminn við þingfestingu málsins og játaði þá háttsemi sem lýst er í ákæru. Krafðist hann vægustu refsingar sem lög leyfa en hann kvaðst vera að taka á áfengisvanda sínum og fara á göngudeild SÁÁ daglega.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða, sem óskaði ekki eftir skipuðum verjanda, hafði verið gefinn kostur á að tjá sig um lagaatriði og ákvörðun refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæðis.

Ákærða hefur nokkrum sinnum verið gerð refsing frá árinu 2001. Eru það brot gegn umferðarlögum auk brots gegn 106. gr. almennra hegningarlaga frá árinu 2009, þar sem ákærði var dæmdur í þriggja mánaða fangelsi, og brot gegn 244. gr. almennra hegningarlaga frá 8. ágúst 2012.

Við ákvörðun refsingar verður að líta til þess að ákærði játaði brot sitt greiðlega fyrir lögreglu og fyrir dóminum. Er refsing ákærða ákveðin fangelsi í þrjátíu daga. Með vísan til ofangreinds og játningar ákærða þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf E-kk-nf, skal sæta fangelsi í einn mánuð en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.
S-189/2013

Mál þetta, sem þingfest var í dag og dómtekið samdægurs, er höfðað með ákæru lögreglustjórans á höfuðborgarsvæðinu, dagsettri 2. apríl sl. á hendur Þ-kk-þgf R-kk-þgf, kt. 000000-0000, Blikanesi 25, Garðabæ, nú búsettum í Lúxemburg, fyrir tollalagabrot, með því að hafa mánudaginn 9. apríl 2012 eftir komuna til Keflavíkurflugvallar með flugi Fi-455 frá London Heathrow ekki gert tollgæslunni grein fyrir armbandsúri af gerðinni Hublot að verðmæti kr. 2.790.000 krónur, en tollverðir fundu vöruna við leit á ákærða.

Telst þetta varða við 1. mgr. 170. gr., sbr. 6. gr. og 3. mgr. 27. gr. tollalaga nr. 88/2005, sbr. 2. gr. reglugerðar nr. 630/2008 um ýmis tollfríðindi.

Þess er krafist að ákærði verði dæmdur til refsingar og til að sæta upptöku á Hublot armbandsúri sem lagt var hald á, samkvæmt 1. mgr. 181. gr. tollalaga.

Ákærði kom fyrir dóminn við þingfestingu málsins og játaði greiðlega sök. Þá samþykkti hann kröfuna um upptöku. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hans, var gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar.

Er játning ákærða í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar. Ákærða hefur ekki verið gerð refsing áður samkvæmt sakavottorði, sem liggur frammi í málinu.

Er refsing ákærða ákveðin sekt að fjárhæð 712.642 krónur sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjörutíu og fimm daga. Verjandi ákærða féll frá kröfu um þóknun sér til handa. Með vísan til 1. mgr. 181. gr. tollalaga nr. 88/2005 er gert upptækt Hublot armbandsúr.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf R-kk-nf, kt. 000000-0000, greiði 712.642 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 45 daga.

Ákærði sæti upptöku á Hublot armbandsúri.

Á-kvk-nf G-kvk-nf
S-194/2013

Mál þetta, sem dómtekið var í dag, er höfðað með ákæru ríkissaksóknara, útgefinni 9. apríl 2013, á hendur C-x-x D-x-x T-x-x, fæddum 7. febrúar 1977, pólskum ríkisborgara „fyrir stórfellt fíkniefnalagabrot, með því að hafa föstudaginn 29. janúar 2013 staðið að ólögmætum innflutningi á 967,27 g af amfetamíni ætluðu til söludreifingar hér á landi í ágóðaskyni. Fíkniefnin, sem unnt er að framleiða um 5,8 kg af efni úr miðað við 5,8% styrkleika, flutti ákærði til Íslands sem farþegi með flugi FI-213 frá Kaupmannahöfn, falin í tveimur niðursuðudósum í farangri sínum, en hann var handtekinn við komu til Keflavíkurflugvallar.

Telst þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu sakarkostnaðar.

Þess er krafist að framangreind fíkniefni sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um sölu og meðferð ávana- og fíkniefna nr. 233/2001, sbr. reglugerð nr. 848/2002.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot hans réttilega heimfært til refsiákvæða í ákærunni.

Ákærði hefur ekki gerst sekur um refsiverða hegðun hér á landi, en samkvæmt gögnum málsins virðist ákærði tvívegis hafa sætt refsingu í Póllandi, þ.e. á árinu 1994 og 2011.

Við ákvörðun refsingar er litið til þess að ákærði hefur játað brot sitt og er það virt honum til refsimildunar. Á hinn bóginn er litið til þess að ákærði flutti hingað til lands talsvert magn af hættulegum fíkniefnum. Með hliðsjón af framangreindu þykir refsing ákærða hæfilega ákveðin fangelsi í 12 mánuði. Vegna alvarleika málsins eru ekki efni til að skilorðsbinda refsinguna. Til frádráttar refsingunni komi með fullri dagatölu gæsluvarðhald sem ákærði hefur sætt vegna málsins frá 30. janúar 2013.

Ákærði sæti upptöku á 967,27 g af amfetamíni.

Loks er ákærða gert að greiða 397.139 krónur í sakarkostnað, þ.m.t. þóknun skipaðs verjanda síns, U-kk-ef S-kk-ef B-kk-ef hdl., við rannsókn málsins og hér fyrir dómi, en hún þykir hæfilega ákveðin 251.000 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, C-x-x D-x-x T-x-x, sæti fangelsi í 12 mánuði, en til frádráttar refsingunni komi gæsluvarðhald, sem ákærði hefur sætt vegna málsins frá 30. janúar 2013.

Ákærði sæti upptöku á 967,27 g af amfetamíni.

Ákærði greiði 397.139 krónur í sakarkostnað, þ.m.t. þóknun skipaðs verjanda síns, U-kk-ef S-kk-ef B-kk-ef hdl., 251.000 krónur.

R-kvk-nf B-kvk-nf

Rétt endurrit staðfestir,

í Héraðsdómi Reykjaness 10. apríl 2013.
S-202/2013

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum, dagsettri í dag, á hendur B-x-x M-x-x, fæddum 9. maí 1981, afgönskum ríkisborgara, „fyrir misnotkun skjals, með því að hafa, miðvikudaginn 17. apríl 2013, framvísað við lögreglu á Keflavíkurflugvelli, er var við almennt eftirlit í norðurbyggingu flugstöðvarinnar, í blekkingarskyni, bresku vegabréfi nr. [...] á nafni [...], fd. 15.01.1973, með gildistíma frá 06.01.2004 til 06.01.2014.“

Þetta er talið varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og með hliðsjón af almennum varnaðaráhrifum refsinga eru ekki efni til að skilorðsbinda refsinguna. Til frádráttar refsingu ákærða kemur hins vegar gæsluvarðhald sem hann hefur sætt frá 18. apríl 2013.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 125.500 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, B-x-x M-x-x, sæti fangelsi í einn mánuð. Til frádráttar refsingu ákærða kemur gæsluvarðhald sem hann hefur sætt frá 18. apríl 2013.

Ákærði greiði í sakarkostnað 125.500 króna þóknun verjanda síns, Ú-kk-ef G-kk-ef héraðsdómslögmanns.

S-kvk-nf B-kvk-nf
S-205/2013

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum, dagsettri í dag, á hendur K-x-x A-x-x A-x-x, fæddum 12. desember 1990, sýrlenskum ríkisborgara, „fyrir misnotkun skjals, með því að hafa, föstudaginn 19. apríl 2013, framvísað við lögreglu á Keflavíkurflugvelli, er var við vegabréfaskoðun vegna flugs til Toronto í Kanada, í blekkingarskyni, bresku vegabréfi nr. [...] á nafni [...], fd. 11.02.1982 , með gildistíma frá 18.05.2004 til 18.05.2014.“

Þetta er talið varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og með hliðsjón af almennum varnaðaráhrifum refsinga eru ekki efni til að skilorðsbinda refsinguna. Til frádráttar refsingu ákærða kemur hins vegar gæsluvarðhald sem hann hefur sætt frá 20. apríl 2013.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 125.500 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-x-x A-x-x A-x-x, sæti fangelsi í einn mánuð. Til frádráttar refsingu ákærða kemur gæsluvarðhald sem hann hefur sætt frá 20. apríl 2013.

Ákærði greiði í sakarkostnað 125.500 króna þóknun verjanda síns, Ú-kk-ef G-kk-ef héraðsdómslögmanns.

S-kvk-nf B-kvk-nf